આલુસીએ આ કસીદામાં 25 અશ્આરમાં ઇમામે અસ્ર(અ.સ.)નું વુજુદ, તુલે ઉમ્ર, ગયબત અને આપ (અ.સ.)ની અમુક ખાસિયતો પર શંકા પૈદા કરી છે. જ્યારે આ કસીદો નજફ પહોંચ્યો તે સમયે મોહદ્દિસે નૂરી કુદ્દેસ સિર્રોહૂ ખુબજ તિવ્રતાથી ‘મુસ્તદરક’નો ખાતેમો લખવામાં મશ્ગૂલ હતા. આપે એ સમયના ગાળામાં બીજી ઘણી બધી કિતાબોના સંકલનની દરખાસ્તને ખાતેમાએ મુસ્તદરક પર પેન્ડીંગ રાખી હતી. જેમકે ‘લોઅલોઅ વ મરજાન’ની પ્રસ્તાવનામાં ઇશારો કર્યો છે, કે સય્યદ મુરતઝા જોનપુરીએ હિન્દુસ્તાનથી મને વારંવાર લખ્યુ છે કે એહલે મિમ્બર અને તેઓની આસાનીઓ માટે અહાદીસ અને મકતલ લખુ, પરંતુ ‘મુસ્તદરક’માં મશ્ગુલ હોવાના લીધે તેમને જવાબ દેવામાં મોડુ કર્યુ. ખુલાસો એ કે હિ.સ.1318માં ‘મુસ્તદરક’નો ખાતેમો લખી હિ.સ. 1319 માં ‘લોઅલોઅ વ મરજાન’ સંપૂર્ણ થઇ.